_:nd915051af5d54a3a89b6a440ab693847xb0
<http://schema.org/articleBody>
"ลิสบอน, 11 ก.ค. (ซินหัว) -- เมื่อวันอาทิตย์ (10 ก.ค.) มาร์เซโล เรเบโล เด ซูซา ประธานาธิบดีโปรตุเกส กระตุ้นเตือนประชาชนเฝ้าระมัดระวังความเสี่ยงไฟไหม้ป่าในประเทศอย่างเต็มกำลัง ขณะเหตุไฟไหม้ป่าอาจรุนแรงแตะจุดสูงสุดในอีกไม่กี่วันข้างหน้าและอาจขยายวงกว้างตลอดสัปดาห์นี้\n&nbsp;\nเรเบโล เด ซูซา แถลงข่าวที่สำนักงานใหญ่ของหน่วยงานคุ้มครองพลเรือนและเหตุฉุกเฉินแห่งชาติในกรุงลิสบอน ระบุว่าโปรตุเกสกำลังเผชิญกับสถานการณ์ภัยแล้งและอากาศร้อนที่รุนแรงมากกว่าที่มักเผชิญในช่วงฤดูร้อนเรเบโล เด ซูซา ระบุว่าความเสี่ยงเกิดไฟป่าอาจเพิ่มขึ้นอย่างมากตั้งแต่วันอังคารที่ 12 ก.ค. และครอบคลุมเขตแดนทั้งหมดของประเทศ จึงเรียกร้องประชาชนและหน่วยงานท้องถิ่นจำกัดกิจกรรมที่เกี่ยวข้องกับความเสี่ยงดังกล่าวขณะเดียวกันโปรตุเกสดำเนินกลไกการคุ้มครองพลเรือนยุโรป เมื่อวันอาทิตย์ (10 ก.ค.) เพื่อขอความช่วยเหลือฉุกเฉินสำหรับเหตุไฟป่าทางตอนกลางของประเทศด้านหน่วยงานบริหารของสหภาพยุโรป ระบุว่าคณะกรรมาธิการยุโรปได้จัดส่งเครื่องบินดับเพลิงของแคนาแดร์ (Canadair) ผู้ผลิตอากาศยานสัญชาติแคนาดา จำนวน 2 ลำ จากฝูงบินที่ประจำการอยู่ในสเปนเพื่อให้การช่วยเหลือโดยทันทีสถานการณ์ไฟป่าในภูมิภาคตอนกลางและบริเวณชายแดนติดกับสเปนนั้นรุนแรงขึ้น ส่งผลให้โปรตุเกสต้องร่วมมือกับประเทศข้างเคียงเพื่อแบ่งปันอุปกรณ์ บุคลากร และเครื่องบินเพื่อต่อสู้กับไฟป่าทั้งนี้ หน่วยงานคุ้มครองพลเรือนและเหตุฉุกเฉินแห่งชาติโปรตุเกส ระบุว่าโปรตุเกสรายงานเหตุไฟป่า จำนวน 32 จุด เมื่อวันอาทิตย์ (10 ก.ค.) ที่ผ่านมา"
<https://news.trueid.net/detail/oZyQW83vkjLZ>